Έμα Στόουν

Η **Έμιλι Τζιν "Έμα" Στόουν** (αγγλ: *Emily Jean "Emma" Stone*), (γενν. 6 Νοεμβρίου 1988) είναι Αμερικανίδα ηθοποιός και παραγωγός ταινιών. Οι διακρίσεις που έχει λάβει περιλαμβάνουν δύο βραβεία Όσκαρ, δύο Βραβεία Βρετανικής Ακαδημίας Κινηματογράφου, δύο Χρυσές Σφαίρες και ένα Κύπελλο Βόλπι. Το 2017, ήταν η πιο ακριβοπληρωμένη γυναίκα ηθοποιός, ενώ το περιοδικό Time την συμπεριέλαβε στη λίστα με τους 100 ανθρώπους με την μεγαλύτερη επιρροή στον κόσμο.

Ως παιδί στην Αριζόνα, η Στόουν ξεκίνησε την υποκριτική συμμετέχοντας σε τοπικές θεατρικές παργωγές πριν μετακομίσει στο Λος Άντζελες για να επιδιώξει μία καριέρα στην κινηματογραφική βιομηχανία. Ως έφηβη, έκανε το τηλεοπτικό της ντεμπούτο στην σειρά *In Search of the New Partridge Family* (2004). Μετά από μικρούς τηλεοπτικούς ρόλους, εμφανίστηκε σε μία σειρά από επιτυχημένες κωμικές ταινία, όπως το *Superbad* (2007), το *Zombieland* (2009) αλλά και το *[[Εύκολη...κατά λάθος]]* (2010), που ήταν ο πρώτος πρωταγωνιστικός ρόλος της Στόουν. Ακουλουθώντας αυτήν την επιτυχία, πρωταγωνίστησε στην ρομαντική κομεντί *[[Crazy, Stupid, Love]]* (2011) και την δραματική ταινία εποχής *[[Υπηρέτριες]]* (2011), ενώ έλαβε ευρύτερη αναγνώριση με το ρόλο της ως Γκουέν Στέισι στις ταινίες Spider-Man του Μαρκ Γουέμπ (2012–2014).

Η Στόουν εδραίωσε την ταυτότητα της ως πρωταγωνίστρια αναλαμβάνοντας πιο επιλεκτικούς και δραματικούς ρόλους. Έλαβε υποψηφιότητες για Όσκαρ Β´ Γυναικείου Ρόλου για τις ερμηνείες της ως μίας γυναίκας σε απεξάρτηση από τα ναρκωτικά στην σουρεαλιστική μαύρη κωμωδία *[[Birdman ή Η Απρόσμενη Αρετή της Αφέλειας]]* (2014) και ως Άμπιγκεϊλ Μασάμ στην παράλογη ταινία εποχής *[[Η Ευνοούμενη]]* (2018). Η δεύτερη σήμανε την πρώτη από τις πολλές συνεργασίες της με τον Γιώργο Λάνθιμο. Κέρδισε δύο Όσκαρ Α΄ Γυναικείου Ρόλου για τις ερμηνείες της ως μία επίδοξη ηθοποιός στο ρομαντικό μιούζικαλ *[[La La Land]]* (2016) και ένα θύμα αυτοκτονίας που επαναφέρεται στη ζωή στο *[[Poor Things (ταινία)|Poor Things]]* (2023) του Λάνθιμου. Επίσης, έλαβε υποψηφιότα για Όσκαρ Καλύτερης Ταινίας για την δεύτερη. Η Στόουν, επίσης, έλαβε αναγνώριση για την ερμηνεία της ως η αθλήτρια τένις Μπίλυ Τζιν Κινγκ στο *[[Η Μάχη των Φύλων (ταινία)|Η Μάχη των Φύλων]]* (2017) και, αργότερα, τον ομώνυμο ρόλο στο *[[Κρουέλα (ταινία)|Κρουέλα]]* (2021). Έκτοτε, συνεργάστηκε δύο φορές ακόμα με τον Λάνθιμο, πρωταγωνιστώντας στην ταινία ανθολογίας *[[Ιστορίες καλοσύνης]]* (2024) και στην μαύρη κωμωδία του *[[Βουγονία (ταινία)|Βουγονία]]* (2025). Για την δεύτερη, κέρδισε περαιτέρω υποψηφιότητες για Όσκαρ Α΄ Γυανικείου Ρόλου και Όσκαρ Καλύτερης Ταινίας, καθιστώντας την την πρώτη γυναίκα που έλαβε υποψηφιότητες τόσο ως παραγωγός όσο και ως ηθοποιός καισ τις δύο κατηγορίες για δύο διαφορετικές ταινίες. 

Στο Μπρόντγουεϊ, η Στόουν πρωταγωνίστησε ως Σάλι Μπόουλς στην αναβίωση του μιούζικαλ *Καμπαρέ* (2014-2015). Στην τηλεόραση, έχει πρωταγωνιστήσει στις μίνι μαύρες κωμικές σειρές *Maniac* (2018) και *The Curse* (2023). Μαζί με τον σύζυγο της, Ντέιβ ΜακΚάρι, ίδρυσαν την εταιρία παραγωγής Fruit Tree το 2020.

## Βιογραφία
Η Στόουν γεννήθηκε στις 6 Νοεμβρίου 1988 στο Σκότντεϊλ της Αριζόνα από τον Τζέφρι Τσαρλς Στόουν (Jefrey Charles Stone), ιδρυτή και διευθύνοντα σύμβουλο μιας γενικής εργοληπτικής εταιρείας και τη νοικοκυρά Κρίστα Τζιν Στόουν (πρώην Γίγκερ). Η Στόουν ζούσε με την οικογένεια της στo Κέιμελμπλακ Ιν ρεζόρτ (Camelblack Inn resort) από την ηλικία των 12 μέχρι των 15 ετών. Έχει έναν μικρότερο αδερφό, τον Σπένσερ. Ο παππούς της από την μεριά του πατέρα της, ο Κόνραντ Όστμπεργκ Στεν, ήταν σουηδικής καταγωγής και άλλαξε το επώνυμο του σε "Στόουν". Έχει, επίσης, γερμανική, αγγλική, σκωτσέζικη και ιρλανδική καταγωγή. 

Όταν ήταν βρέφος, η Στόουν είχε κολίτιδα και έκλαιγε συχνά. Αυτό είχε ως αποτέλσμα να αναπτύξει όζους και κάλους στις φωνητικές της χορδές όσο ήταν παιδί. Η Στόουν έχει περιγράψει τον εαυτό της ως "φωνακλού" και "αυταρχική" όσο μεγάλωνε. Φοίτησε στο δημοτικό Sequoya και στη συνέχεια στο γυμνάσιο Cocopah για την έκτη τάξη. Στην Στόουν δεν άρεσε το σχολείο, παρόλο που κάποια στιγμή δήλωσε ότι η τάση της να ελέγχει τα πάντα σήμαινε ότι "φρόντιζα να παίρνω σε όλα άριστα". Έχει υποφέρει από κρίσεις πανικού και άγχος ως παιδί, και έχει δηλώσει ότι αυτά προκάλεσαν μείωση στις κοινωνικές της δεξιότητες. Η Στόουν έκανε ψυχοθεραπεία αλλά δήλωσε ότι η συμμετοχή της σε τοπικές θεατρικές παραστάσεις την βοήθησαν να θεραπεύσει τις κρίσεις, λέγοντας:

Η Στόουν ήθελε να γίνει ηθοποιός από την ηλικία των τεσσάρων. Αρχικά, ήθελε να κάνει καριέρα στη κωμωδία με σκετς, αλλά στη συνέχει το ενδιαφέρον της μεταφέρθηκε στο μουσικό θέατρο και έκανε μαθήματα φωνητικής για αρκετά χρόνια. Έκανε το ντεμπούτο της ως ηθοποιός, στην ηλικία των 11 ετών, σε μία θεατρική παραγωγή του *The Wind in the Willows*, παίζοντας την Βίδρα. Η Στόουν έκανε μαθήματα στο σπίτι για δυο χρόνια, στη διάρκεια των οποίων εμφανίστηκε σε δεκαέξι παραγωγές του Θεάτρου Valley Youth του Φόινιξ συμπεριλαμβανομένων των *Η Πριγκίπισσα και το Μπιζέλι*,*Η Αλίκη στη Χώρα των Θαυμάτων*, και *Ιωσήφ και ο Καταπληκτικός Πολύχρωμος Χιτώνας* και έκανε παραστάσεις με την κωμική ομάδα αυτοσχεδιασμού του θεάτρου. Περίπου την ίδια περίοδο, ταξίδεψε στο Λος Άντζελες και πέρασε ανεπιτυχώς από οντισιόν για έναν ρόλο στη σειρά του Nickelodeon, '[All That*. Οι γονείς της, αργότερα, την έστειλαν για ιδιαίτερα μαθήματα υποκριτικής με έναν γηγενή καθηγητή υποκριτικής που είχε δουλέψει στο πρακτορείο του Ουίλιαμ Μόρις τη δεκαετία του 1970.

Η Στόουν φοίτησε στο Xavier College Preparatory ένα καθολικό λύκειο θηλέων ως πρωτοετής αλλά τα παράτησε μετά από ένα εξάμηνο για να γίνει ηθοποιός. Ετοίμασε μια παρουσίαση PowerPoint στους γονείς της με τίτλο "Πρότζεκτ Χόλιγουντ" ((με μουσική υπόκρουση το τραγούδι του 2003 "Χόλιγουντ" (Hollywood) της [[Μαντόνα]]), ώστε να τους πείσει να μετακομίσουν στην [[Καλιφόρνια]] για να επιδιώξει μια καριέρα ως ηθοποιός. Τον Ιανουάριο του 2004, μετακόμισε με την μητέρα της σε ένα διαμέρισμα στο Λος Άντζελες. Η ίδια θυμάται "Πέρασα από οντισιόν για κάθε σειρά του [[Disney Channel]] και για κάθε ρόλο κόρης σε όλες της κωμικές σειρές", προσθέτοντας ότι, "Κατέληξα να μην κερδίσω καμία" Ανάμεσα στις οντισιόν, γράφτηκε σε διαδικτυακά μαθήματα σχολείου και δούλευε σε ένα φούρνο με σνακ για σκύλους.

== Καριέρα ==

=== Ξεκίνημα της καριέρας (2004-2009) ===
Όταν η Στόουν έγινε μέλος του Σωματείο Αμερικανών Ηθοποιών στην ηλικία των 16 ετών, το όνομα "Έμιλι Στόουν" ήταν ήδη πιασμένο, και για μικρό χρονικό διάστημα χρησιμοποιούσε το όνομα "Ράιλι Στόουν". Έκανε το τηλεοπτικό της ντεμπούτο ως Λόρι Πάτριτζ στην τηλεοπτική εκπομπή ταλέντων του VH1, *In Search of the New Partridge Family* (2004). Το τελικό αποτέλεσμα αυτής της εκπομπής, άλλαξε τον τίτλο του σε *The New Partridge Family* (2004), αλλά παρέμεινε ένας απούλητος πιλότος. Αφού έκανε μία έκτακτη εμφάνιση στις τηλεοπτικές σειρές *Medium* (2005) και *Η τρελή οικογένεια του Μάλκολμ* (2006), αποφάσισε να αλλάξει το καλλιτεχνικό της όνομα σε "Έμα", το οποίο επέλεξε προς τιμήν της Έμα Μπάντον των [[Spice Girls]], επειδή δυσκολευόταν να συνηθίσει το όνομα Ράιλι. Στην συνέχεια, εμφανίστηκε στην σειρά του [[Louis C.K.]] στο [[HBO]], *Lucky Louie* (2006), και πέρασε από οντισιόν, χωρίς επιτυχία, για τον ρόλο της Κλερ Μπένετ στην δραματική σειρά επιστημονικής φαντασίας του NBC, *Heroes* (2007), κάτι που αργότερα χαρακτήρισε ως το "ναδίρ" των εμπειριών της. Τον Απρίλιο του 2007, υποδύθηκε τον ρόλο της Βάιολετ Τριμπλ, στην δραματική σειρά δράση *Drive*, αλλά η σειρά ακυρώθηκε μετά από επτά επεισόδια.

Η Στόουν έκανε το κινηματογραφικό της ντεμπούτο στην κωμωδία του Γκρεγκ Μότολα *Superbad* (2007), με συμπρωταγωνιστές τον Μάικλ Σέρα και τον [[Τζόνα Χιλ]]. Η ταινία αφηγείται την ιστορία δύο μαθητών λυκείου που περνάνε από μια σειρά κωμικών ατυχιών αφού σχεδιάζουν να αγοράσουν αλκοόλ για ένα πάρτυ. Προκειμένου να παίξει το ερωτικό ενδιαφέρον του χαρακτήρα του Χιλ, έβαψε τα μαλλιά της κόκκινα. Ένας κριτικός του περιοδικού *The Hollywood Reporter* την βρήκε "ελκυστική", αλλά ένιωσε ότι ο ρόλος της ήταν κακογραμμένος. Η Στόουν χαρακτήρισε της εμπειρία της από την πρώτη ταινία που συμμετείχε ως "υπέροχη αλλά πολύ διαφορετική από άλλες εμπειρίες που είχε έκτοτε". Η ταινία έγινε εισπρακτική επιτυχία, και της χάρισε το βραβείο Young Hollywood Award για Εντυπωσιακό Καινούριο Πρόσωπο.



Τον επόμενο χρόνο, η Στόουν έπαιξε στην κωμωδία *The Rocker* (2008) ως Αμέλια Στόουν, η "σοβαρή" [[Μπάσο|μπασίστρια]] μίας μπάντας. Για τον ρόλο της σε αυτήν ταινία έμαθε να παίζει μπάσο. Η ηθοποιός, που έχει αποκαλέσει τον εαυτό της ως "ένα άτομο που χαμογελάει και γελάει συνέχεια", δήλωσε ότι δυσκολεύτηκε να παίξει έναν χαρακτήρα της οποίας η προσωπικότητα ήταν τόσο διαφορετική από την δική της. Η ταινία και η ερμηνεία της έλαβαν αρνητικές κριτικές και ήταν εισπρακτική αποτυχία. Η επόμενη ταινία που συμμετείχε, ήταν η κομεντί *Κουνελάκι από Σπίτι*, η οποία έκανε υψηλότερες εισπράξεις, και έγινε μια ήπια εισπρακτική επιτυχία. Στην ταινία υποδύθηκε την πρόεδρο μίας αδελφότητας και τραγούδησε μία εκδοχή του τραγουδιού του 1982 των The Waitresses, "I Know What Boys Like". Οι κριτικές για την ταινία ήταν, σε γενικές γραμμές, αρνητικές, αλλά η ερμηνεία της Στόουν επαινέθηκε, με τον κριτικό του *TV Guide*, Κεν Φοξ να γράφει ότι "είναι για τα καλά στον δρόμο για να γίνει σταρ".

Η Στόουν εμφανίστηκε σε τρεις ταινίες που κυκλοφόρησαν το 2009. Η πρώτη από αυτές ήταν δίπλα στον [[Μάθιου ΜακΚόναχι]], την [[Τζένιφερ Γκάρνερ]] και τον [[Μάικλ Ντάγκλας]] στο *Τα Φαντάσματα των Πρώην* του Μαρκ Γουότερς. Εμπνευσμένη ελαφρώς από την [[νουβέλα]] του 1843 του [[Κάρολος Ντίκενς|Καρόλου Ντίκενς]], *Χριστουγεννιάτικη ιστορία*, η ταινία είναι μία ρομαντική κομεντί στην οποία υποδύεται ένα φάντασμα που στοιχειώνει το πρώην αγόρι της. Οι κριτικές για την ταινία ήταν αρνητικές, αλλά ήταν μία ήπια εισπρακτική επιτυχία. Η πιο οικονομικά επικερδής συμμετοχή της εκείνη την χρονιά ήταν η κωμωδία τρόμου του Ρούμπεν Φλάισερ *Zombieland*, η οποία συγκέντρωσε $102.8 εκατομμύρια στην οποία έπαιξε μαζί με τους [[Τζέσι Άιζενμπεργκ]], [[Γούντι Χάρελσον]] και [[Άμπιγκεϊλ Μπρέσλιν]]. Στην ταινία, εμφανίζεται ως μία απατεώνισσα και επιζήσασα μίας αποκάλυψης ζόμπι, σε έναν ρόλο για τον οποίο ο Κρις Χιούιτ του περιοδικού *Empire* έγραψε ότι τον βρήκε "κάπως πρόχειρα γραμμένο". Σε μία πιο θετική κριτική, ο Τιμ Ρόμπεϊ της *The Daily Telegraph* έγραψε ότι "η πάρα πολλά υποσχόμενη Στόουν είναι ένα σκληρό καρύδι που εκπέμπει την αύρα ότι είναι σοφότερη από την ηλικία της". Η τρίτη κυκλοφορία της Στόουν για το 2009 ήταν η ταινία του Κίραν και την Μισέλ Μαλρόνεϊ, *Κατά φαντασίαν Ήρωας*, μία δραματική κωμωδία που απογοήτευσε τους κριτικούς.

=== Άνοδος της δημοσιότητας (2010–2013) ===
Η Στόουν έδωσε την φωνή της σε έναν [[Αυστραλιανός ποιμενικός|αυστραλιανό ποιμενικό]] στο *Marmaduke* (2010), μία κωμωδία από τον σκηνοθέτη Τομ Ντέι, βασισμένη στην σειρά καρτούν του Μπραντ Άντερσον με το ίδιο όνομα. Η πρώτη της μεγάλη επιτυχία ήρθε την ίδια χρονιά με τον πρωταγωνιστικό ρόλο στο *Εύκολη...κατά λάθος*, μία εφηβική κωμωδία σε σκηνοθεσία του Γουίλ Γκλουκ. Ελαφρώς βασισμένη στο μυθιστόρημα του 1850 του [[Ναθάνιελ Χόθορν]], *Το Άλικο Γράμμα*, η ταινία λέει την ιστορία της Όλιβ Πέντεργκαστ (Στόουν), μίας μαθήτριας λυκείου που εμπλέκεται σε ένα κωμικό σεξουαλικό σκάνδαλο μετά από μία ψευδή φήμη ότι είναι σεξουαλικά ανήθικη. Η Στόουν διάβασε το σενάριο πριν το εγχείρημα επιλεγεί για παραγωγή και κυνήγησε τον ρόλο μαζί με τον μανατζέρ της όταν ρυθμιζόταν οι τελευταίες λεπτομέρειες της παραγωγής. Βρήκε το σενάριο "τόσο διαφορετικό και μοναδικό από οτιδήποτε είχε διαβάσει μέχρι τότε" και το χαρακτήρισε "αστείο και γλυκό".. Όταν η Στόουν ανακάλυψε ότι η ταινία είχε ξεκινήσει την παραγωγή, συναντήθηκε με τον Γκλουκ, εκφράζοντας τον ενθουσιασμό της για το εγχείρημα. Λίγους μήνες αργότερα, ξεκίνησε η διαδικασία των ακροάσεων και συναντήθηκε ξανά με τον Γκλουκ και ήταν μία από τις πρώτες ηθοποιούς που πέρασαν από οντισιόν. Η ταινία έλαβε θετικές κριτικές, ενώ η ερμηνεία της Στόουν θεωρήθηκε το μεγαλύτερο της ατού. Η Άννα Σμιθ του περιοδικού *Time Out* έγραψε, "η Στόουν δίνει μία εξαιρετική ερμηνεία, η γνωστή αργή ομιλία της υποδηλώνει εξυπνάδα και διαφορετικότητα με μία υποβόσκουσα οικειότητα." Η ταινία ήταν εισπρακτική επιτυχία, συγκεντρώνοντας $75 εκατομμύρια έναντι προϋπολογισμού $8 εκατομμυρίων. Η Στόουν έλαβε υποψηφιότητα για βραβείο [[Βραβεία Βρετανικής Ακαδημίας Κινηματογράφου|BAFTA]] Ανερχόμενου Αστέρα και για [[Χρυσές Σφαίρες|Χρυσή Σφαίρα]] Καλύτερης Ηθοποιού, και κέρδισε το βραβείο MTV Movie Award για Καλύτερη Κωμική Ερμηνεία.



Τον Οκτώβριο του 2011, η Στόουν ανέλαβε χρέη οικοδέσποινας για ένα επεισόδιο της κωμικής εκπομπής με σκετς *Saturday Night Live*. Οι εμφανίσεις της περιλάμβαναν και ένα σκετς που έκανε πλάκα με την ομοιότητα της με την [[Λίντσεϊ Λόχαν]]. Η Στόουν χαρακτήρισε την συμμετοχή της ως "την σπουδαιότερη εβδομάδα της ζωής μου". Επέστρεψε ως οικοδέσποινα το 2011, εμφανίστηκε σε ένα επεισόδιο το 2014 και στην επετειακή εκπομπή του σόου για τα 40 του χρόνια το 2015. Μία σύντομη εμφάνιση στην σεξουαλική κωμωδία *Όχι μόνο Φίλοι* (2011) την επανένωσε με τον Γκλουκ. Στην συνέχεια, συμμετείχε με έναν δευτερεύοντα ρόλο στην ρομαντική κομεντί του Γκλεν Φικάρα και του Τζον Ρέκβα *Crazy, Stupid, Love* (2011), πλάι στους [[Στιβ Καρέλ]], [[Ράιαν Γκόσλινγκ]] και [[Τζούλιαν Μουρ]]. Στην ταινία, υποδύθηκε μια απόφοιτη νομικής και το ερωτικό ενδιαφέρον του χαρακτήρα του Γκόσλινγκ. Παρόλο που βρήκε "κάποιες αναπόφευκτα λάθη" στην ταινία, ο Ντρου ΜακΓουίνι του περιοδικού HitFlix έγραψε ότι η Στόουν "είναι ο συνδετικός κρίκος όλης της ταινίας". Στα Βραβεία Teen Choice του 2012, κέρδισε το Βραβείο Teen Choice Καλύτερης Ηθοποιού σε Κωμωδία, για την ερμηνεία της στην ταινία. Το *Crazy, Stupid, Love* ήταν μία εισπρακτική επιτυχία, συγκεντρώνοντας $142.9 εκατομμύρια παγκοσμίως έναντι παραγωγής $50 εκατομμυρίων.

Από άγχος να μην τυποποιηθεί υποκριτικά ως "το σαρκαστικό ερωτικό ενδιαφέρον του άντρα πρωταγωνιστή", η Στόουν συμπρωταγωνίστησε με την [[Βαϊόλα Ντέιβις]] στην δραματική ταινία εποχής του Τέιτ Τέιλορ, *Υπηρέτριες* (2011), μία ταινία που βρήκε απαιτητική. Η ταινία βασίζεται στο μυθιστόρημα του 2009 με το ίδιο όνομα της Κάθριν Στόκετ και είναι τοποθετημένο στην δεκαετία του 1960 στο [[Τζάκσον (Μισισίπι)|Τζάκσον του Μισισίπι]]. Συναντήθηκε με τον Τέιλορ για να εκφράσει την επιθυμία της να δουλέψει στην ταινία. Ο σκηνοθέτης δήλωσε, "[Η Στόουν] ήταν εντελώς άβολη και αδέξια, με την χαρακτηριστική αργή φωνή της, και καθίσαμε κατώ και μεθύσαμε λίγο και περάσαμε φανταστικά και απλά σκέφτηκα, 'Θεέ μου, αυτή είναι η Σκίτερ." Πήρε τον ρόλο της Ευγενίας "Σκίτερ" Φέλαν, μίας επίδοξης δημοσιογράφου που κάνει έρευνα για την ζωή των Αφρο-Αμερικανών υπηρετριών. Ως μέρος της προετοιμασίας της για τον ρόλο, έμαθε να μιλάει με Αμερικανική προφορά του Νότου και έκανε έρευνα πάνω στο [[κίνημα πολιτικών δικαιωμάτων]] μέσα από την λογοτεχνία και τον κινηματογράφο. Με παγκόσμια έσοδα $216 εκατομμυρίων έναντι προϋπολογισμού $25 εκατομμυρίων, το *Υπηρέτριες* έγινε η πιο εμπορική ταινία της Στόουν μέχρι εκείνη την στιγμή. Η ταινία και η ερμηνεία της, έλαβαν θετικές κριτικές. Γράφοντας για το περιοδικό *Empire*, η Άννα Σμιθ βρήκε την Στόουν "καλοπροαίρετη και πολύ συμπαθή" παρόλο που βρήκε ελαττώματα στον χαρακτήρα. Η ταινία έλαβε υποψηφιότητα για [[Όσκαρ Καλύτερης Ταινίας]], και κέρδισε το βραβείο Καλύτερου Συνόλου Ηθοποιών στο Women Film Critics Circle και στο [[Broadcast Film Critics Association]].

Η Στόουν απέρριψε έναν ρόλο στην κωμωδία δράσης *21 Jump Street*, επειδή είχε υπογράψει για να συμμετέχει στην ταινία του 2012 του [[Μαρκ Γουέμπ]], *The Amazing Spider-Man*, μία [[Επανεκκίνηση (μυθοπλασία)|επανεκκίνηση]] της [[Ο Spider-Man στον κινηματογράφο#Ταινίες του Σαμ Ράιμι|σειράς ταινιών *Spider-Man*]] του [[Σαμ Ράιμι]]. Υποδύθηκε την [[Γκουέν Στέισι (σειρά ταινιών The Amazing Spider-Man)|Γκουέν Στέισι]], το ερωτικό ενδιαφέρον του ομώνυμου ήρωα (τον οποίο υποδύθηκε ο [[Άντριου Γκάρφιλντ]]). Η Στόουν επέστρεψε στα φυσικό ξανθό χρώμα μαλλιών της για τον ρόλο, αφού πιο πριν τα είχε βαμμένα κόκκινα. Παραδέχτηκε ότι δεν είχε διαβάσει ποτέ τα κόμικς, με αποτέλεσμα να νιώθει υποχρεωμένη να εκπαιδεύσει τον εαυτό της σχετικά με τον Spider-Man, δηλώνοντας: "Η εμπειρία μου ήταν με τις ταινίες του Σαμ Ράιμι και πάντα υπέθετα ότι η Μαίρη Τζέιν ήταν η πρώτη του αγάπη", προσθέτοντας ότι η μόνη επαφή που είχε με τον χαρακτήρα της Στέισι ήταν όπως τον υποδύθηκε η [[Μπράις Ντάλας Χάουαρντ]] στο *Spider-Man 3*. To *The Amazing Spider-Man* ήταν μία εισπρακτική επιτυχία και η έβδομη πιο εμπορική ταινία εκείνης της χρονιάς με παγκόσμια έσοδα $757.9 εκατομμυρίων. Η Λίζα Σβάρτσμπαουμ του *Entertainment Weekly* βρήκε την Στόουν "ακαταμάχητη", και ο Ίαν Φριρ του *Empire* εντυπωσιάστηκε ιδιαίτερα με τις ερμηνείες της Στόουν και του Γκάρφιλντ Στην ετήσια απονομή των [[Βραβεία People's Choice|Βραβείων People's Choice]], ήταν υποψήφια για τρία βραβεία, συμπεριλαμβανομένου και αυτού της Αγαπημένης Ηθοποιού σε Ταινία. Αργότερα, την ίδια χρονιά, η Στόουν δάνεισε την φωνή της στο αστυνομικό video game *Sleeping Dogs*, για το οποίο κέρδισε ένα Βραβείο Spike Video Game.

Η Στόουν, στις αρχές του 2013, έδωσε την φωνή της στο ταινία της [[DreamWorks Animation]], *Οι Κρουντς*, η οποία έλαβε υποψηφιότητα για [[Όσκαρ Καλύτερης Ταινίας Κινουμένων Σχεδίων]]. Έπειτα, ακολούθησε η ταινία *Movie 43*, μια [[σπονδυλωτή ταινία]], που αποτελείται από 16 σύντομες ιστορίες, παίζοντας τον ομώνυμο ρόλο στην ιστορία με τίτλο "Βερόνικα". Στη συνέχεια, πρωταγωνίστησε δίπλα στον Ράιαν Γκόσλινγκ και τον [[Σον Πεν]] στην ταινία του Ρούμπεν Φλάισερ *Οι Διώκτες του Εγκλήματος* 2013), ένα αστυνομικό θρίλερ τοποθετημένο στο Λος Άντζελες στην δεκαετία του 1940. O A. O. Σκοτ του *The New York Times* χαρακτήρισε την ταινία ως ένα "κακέκτυπο" αλλά επαίνεσε την χημεία ανάμεσα στην Στόουν και τον Γκόσλινγκ.

=== Αναγνωρισμένη Ηθοποιός (2014–2017)===
Το 2014, η Στόουν επανέλαβε τον ρόλο της Γκουέν Στέισι στο *The Amazing Spider-Man 2*. Πίστεψε ότι στην ταινία ο χαρακτήρας της δεν εξαρτιόταν από τον πρωταγωνιστή, δηλώνοντας: "Αυτή τον σώζει περισσότερες φορές από όσες την σώζει εκείνος. Είναι εξαιρετικά βοηθητική για τον Spider-Man. Αυτός είναι οι μύες και αυτή το μυαλό." Η ερμηνεία της έλαβε θετικά σχόλια από τους κριτικούς,, ενώ ένας κριτικός του *Empire* σχολίασε ότι ξεχώρισε στην ταινία, γράφοντας: "Η Στόουν είναι ο [[Χιθ Λέτζερ]] αυτής της σειράς ταινιών, κάνοντας κάτι απροσδόκητο με έναν δευτερεύοντα χαρακτήρα που θα μπορούσε εύκολα να ξεχαστεί." Για αυτόν τον ρόλο κέρδισε το Βραβείο Αγαπημένης Ηθοποιού στα [[Βραβεία Nickelodeon Kids' Choice]] του 2015. Αργότερα την ίδια χρονιά, η Στόουν πήρε έναν ρόλο στην ρομαντική κομεντί του [[Γούντι Άλεν]], *Μαγεία στο Σεληνόφως*, μία ήπια εισπρακτική επιτυχία. Ο Α. Ο. Σκοτ σχολίασε αρνητικά τον ρόλο της, αλλά και την χημεία της με τον [[Κόλιν Φερθ]], χαρακτηρίζοντας την ως "το είδος αυτής την διδακτικής ανοησίας που προσπαθεί να επιδείξει ανώτερη εξυπνάδα".

Η μαύρη κωμωδία *Birdman ή Η Απρόσμενη Αρετή της Αφέλειας*, σε σκηνοθεσία του [[Αλεχάντρο Γκονσάλες Ινιάριτου]], ήταν η τελευταία ταινία της Στόουν που κυκλοφόρησε το 2014. Με συμπρωταγωνιστές τον [[Μάικλ Κίτον]] και τον [[Έντουαρντ Νόρτον]], έπαιξε τον ρόλο της Σαν Τόμπσον, της κόρης του ηθοποιού Ρίγκαν Τόμπσον (Κίτον) που βρίσκεται σε απεξάρτηση από τα ναρκωτικά και γίνεται η βοηθός του. Ο Ινιάριτου δημιούργησε τον χαρακτήρα με βάση την εμπειρία που είχε με την δική του κόρη. To *Birdman* έλαβε πολύ θετικές κριτικές, και ήταν η πιο πετυχημένη ταινία στα [[Βραβεία Αμερικανικής Ακαδημίας Κινηματογράφου 2014|87α Βραβεία Όσκαρ]]. Ήταν υποψήφια για εννιά βραβεία, κερδίζοντας τέσσερα, ανάμεσα σε αυτά και το Όσκαρ Καλύτερης Ταινίας. Το κανάλι The Movie Network χαρακτήρισε την ερμηνεία της στην ταινία ως μία από τις καλύτερες ερμηνείες της Στόουν μέχρι εκείνη την στιγμή και ο Ρόμπι Κόλιν του *The Daily Telegraph* την βρήκε "εξαιρετική" και "απίθανη" σε αυτόν τον ρόλο, ενώ έκανε ειδική μνεία στον μονόλογο της στην ταινία, την οποία χαρακτήρισε ως "γροθιά στο στομάχι". Έλαβε υποψηφιότητες για βραβεία [[Όσκαρ Β´ Γυναικείου Ρόλου|Όσκαρ]], BAFTA, [[Χρυσή Σφαίρα Β' Γυναικείου Ρόλου - κινηματογραφική ταινία|Χρυσή Σφαίρα]] και SAG για την ερμηνεία της σε αυτήν την ταινία.



Από τον Νοέμβριο του 2014 μέχρι τον Φεβρουάριο του 2015, η Στόουν πρωταγωνίστησε στο [[Θέατρο Μπρόντγουεϊ (Νέα Υόρκη)|Μπρόντγουεϊ]] στην αναβίωση του μιούζικαλ *Cabaret* στον ρόλο της Σάλι Μπόουλ αντικαθιστώντας την [[Μισέλ Ουίλιαμς]]. Χαρακτηρίζοντας την ως "το πιο αγχωτικό πράγμα που έχει κάνει ποτέ", η Στόουν άκουγε έναν γαλλικό ραδιοφωνικό σταθμό για να προετοιμαστεί πνευματικά για τον ρόλο. Η Μέριλιν Στάσιο του *Variety* ήταν επικριτική ως προς τις τραγουδιστικές της ικανότητες και βρήκε την ερμηνεία της "ελαφρώς περιορισμένη ως προς το συναισθηματικό κομμάτι του ρόλους, αλλά μία έξυπνη επιλογή για τις υποκριτικές της ικανότητες και απόλυτα ταιριαστή για την αιχμηρή ευφυΐα και την κινητική της ενέργεια." Και οι δύο ταινίες που κυκλοφόρησαν με την Στόουν το 2015, η ρομαντική κομεντί *Aloha* και η δραματική ταινία *Παράλογος Άνθρωπος*, ήταν εισπρακτικές και κριτικές αποτυχίες, και οι ρόλοι της σχολιάστηκαν αρνητικά από τους κριτικούς. Στο *Aloha* του Κάμερον Κρόου, έπαιξε τον ρόλο μίας πιλότου της πολεμικής αεροπορίας στο πλευρό του [[Μπράντλεϊ Κούπερ]] και στο *Παράλογος Άνθρωπος* του Γούντι Άλεν, έπαιξε το ερωτικό ενδιαφέρον του χαρακτήρα του [[Χοακίν Φίνιξ]], μία καθηγήτρια φιλοσοφίας. Η πρώτη ταινία έγινε αντικείμενο αμφιλεγόμενων σχολίων λόγω whitewashing των χαρακτήρων, καθώς ο χαρακτήρας της Στόουν ήταν γραμμένος ως μία γυναίκα Ασιατής, Χαβανέζικης και Σουηδικής καταγωγής. Η ίδια, αργότερα, μετάνιωσε για την συμμετοχή της στην ταινία, αναγνωρίζοντας το whitewashing ως ένα ευρέως διαδεδομένο πρόβλημα στο Χόλιγουντ. Παρά τις αντιδράσεις, η Στόουν έλαβε υποψηφιότητα για Αγαπημένη Ηθοποιός του Κοινού στα [[Βραβεία Teen Choice]] του 2015. Επίσης, εμφανίστηκε στο μουσικό βίντεο για το τραγούδι του Γουίλ Μπάτλερ, "Anna".

Κατά την διάρκεια των παραστάσεων του *Cabaret*, η Στόουν γνωρίστηκε με τον σκηνοθέτη [[Ντάμιεν Σαζέλ]], ο οποίος εντυπωσιασμένος από την ερμηνεία της, την προσέλαβε στο κωμικό-δραματικό μιούζικαλ του *La La Land*. Η ταινία, που σήμανε την τρίτη της συνεργασία με τον Γκόσλινγκ, είχε ως πρωταγωνίστρια την Στόουν στον ρόλο της Μία Ντόλαν, μίας επίδοξης ηθοποιού που ζει στο Λος Άντζελες. Η Στόουν δανείστηκε αρκετές προσωπικές της εμπειρίες για τον χαρακτήρα, και καθώς προετοιμαζόταν για τον ρόλο είδε το *Οι Ομπρέλες του Χερβούργου* και ταινίες του [[Φρεντ Ασταίρ]] και της [[Τζίντζερ Ρότζερς]]. Για το σάουντρακ της ταινίας ηχογράφησε έξι τραγούδια. Το *La La Land* ήταν η εναρκτήρια ταινία του [[Διεθνές Φεστιβάλ Κινηματογράφου Βενετίας|73ου Φεστιβάλ Κινηματογράφου Βενετίας]], όπου έλαβε πολύ θετικές κριτικές και χάρισε στην Στόουν το Κύπελλο Βόλπι Καλύτερης Ηθοποιού. Η ταινία κατάφερε να γίνει εισπρακτική επιτυχία, συγκεντρώνοντας $440 εκατομμύρια παγκοσμίως έναντι προϋπολογισμού $30 εκατομμυρίων. Ο Πίτερ Μπράντσο της εφημερίδας *The Guardian* έγραψε ότι η Στόουν δεν έχει ξαναϋπάρξει καλύτερη: πανέξυπνη, πνευματώδης, ευάλωτη, τα μεγάλα ελαφίσια μάτια της ακτινοβολούν ευφυΐα, ειδικά όταν γεμίζουν από δάκρυα." Για την ερμηνεία της, η Στόουν κέρδισε [[Όσκαρ Α΄ Γυναικείου Ρόλου|Όσκαρ]], [[Χρυσές Σφαίρες|Χρυσή Σφαίρα]], Βραβείο SAG και [[Βραβείο BAFTA Α΄ Γυναικείου Ρόλου|BAFTA]] για Α΄ Γυναικείο Ρόλο.

Η μοναδική ταινία της Στόουν που κυκλοφόρησε το 2017 ήταν το *Η Μάχη των Φύλων*, βασισμένο στον φημισμένο αγώνα του 1973 ανάμεσα στους παίκτες τένις [[Μπίλυ Τζιν Κινγκ]] (Στόουν) και Μπόμπι Ριγκς (Στιβ Καρέλ). Ως μέρος της προετοιμασίας της για τον ρόλο η Στόουν συνάντησε την Κινγκ, παρακολούθησε παλιά τηλεοπτικά πλάνα και συνεντεύξεις της, συνεργάστηκε με έναν προπονητή διαλέκτων για να μάθει να μιλάει με την προφορά της Κινγκ και έπινε πρωτεϊνικά ροφήματα με πολλές θερμίδες προκειμένου να πάρει 7 κιλά. Η ταινία έκανε πρεμιέρα στο [[Διεθνές Φεστιβάλ Κινηματογράφου του Τορόντο]] του 2017 λαμβάνοντας θετικές κριτικές, ενώ ορισμένοι κριτικοί χαρακτήρισαν την ερμηνεία της Στόουν ως την καλύτερη της καριέρας της. Ο Μπέντζαμιν Λι της *The Guardian* της επαίνεσε για τον κόντρα ρόλο που έπαιξε και επειδή ήταν "ισχυρή" και "πειστική" στον ρόλο. Παρόλα αυτά, η ταινία συγκέντρωσε λιγότερα χρήματα από τον προϋπολογισμό των $25 εκατομμυρίων. Η Στόουν έλαβε την τέταρτη υποψηφιότητα της για Χρυσή Σφαίρα για αυτήν την ταινία και παρευρέθηκε στην τελετή μαζί με την Κινγκ.

=== Ταινίες με τον Γιώργο Λάνθιμο και επαγγελματική επέκταση (2018–σήμερα) ===

Το 2018 η Στόουν και η [[Ρέιτσελ Βάις]] υποδύθηκαν την [[Άμπιγκεϊλ Μασάμ]] και την [[Σάρα Τσώρτσιλ του Μάρλμπορο|Σάρα Τσώρτσιλ]], δύο ξαδέρφες που μονομαχούν για την προσοχή της [[Άννα της Μεγάλης Βρετανίας|Βασίλισσας Άννας]] ([[Ολίβια Κόλμαν]]), στο ιστορικό κωμικό δράμα του [[Γιώργος Λάνθιμος|Γιώργου Λάνθιμου]], *Η Ευνοούμενη*. Θεώρησε ιδιαίτερη πρόκληση το γεγονός ότι ήταν η μοναδική Αμερικανή ανάμεσα σε ένα καστ αποτελούμενο αποκλειστικά από Βρετανούς ηθοποιούς, και δυσκολεύτηκε μέχρι να τελειοποιήσει την προφορά του χαρακτήρα. Η ταινία έκανε πρεμιέρα στο [[Διεθνές Φεστιβάλ Κινηματογράφου Βενετίας|75ο Φεστιβάλ Κινηματογράφου Βενετίας]], λαμβάνοντας θετικές κριτικές. Ο Μάικλ Νορντίν της ιστοσελίδας IndieWire επαίνεσε την Στόουν για την επιλογή της να αναλάβει έναν τόσο τολμηρό ρόλο μετά την επιτυχία του *La La Land*, και χαρακτήρισε τις τρεις πρωταγωνίστριες "μία μεγαλειώδη τριάδα σε μία ταινία εποχής που είναι τόσο τραγική όσο και ξεκαρδιστική." Η Στόουν, στη συνέχεια, ανέλαβε χρέη εκτελεστικού παραγωγού και πρωταγωνίστριας στην μαύρη κωμωδία του [[Netflix]], *Maniac* (2018), σε σκηνοθεσία του Κάρι Γιότζι Φουκουνάγκα. Στην σειρά παίζουν η Στόουν και ο Τζόνα Χιλ ως δύο άγνωστοι των οποίων οι ζωές αλλάζουν λόγω μίας μυστηριώδους φαρμακευτικής δοκιμής. Καθώς ήταν θαυμάστρια της δουλειάς του Φουκουνάγκα, συμφώνησε να συμμετέχει στην σειρά χωρίς να διαβάσει το σενάριο. Η Τζούντι Μπέρμαν του περιοδικού *Time* εντυπωσιάστηκε από την Στόουν και τον Χιλ για την εξέλιξη τους ως ηθοποιοί από το *Superbad* και τόνισε την πολυπλοκότητα των ερμηνειών τους. Η Στόουν έλαβε την πέμπτη υποψηφιότητα της για Χρυσή Σφαίρα και την τρίτη υποψηφιότητα της για Όσκαρ για το *Η Ευνοούμενη*, ενώ παράλληλα έλαβε υποψηφιότητες SAG και για το *Maniac* και για το *Η Ευνοούμενη*. Την ίδια χρονιά, η Στόουν εμφανίστηκε στο μουσικό βίντεο του [[Πολ ΜακΚάρτνεϊ]] για το τραγούδι του "Who Cares".

Η Στόουν επανέλαβε τον ρόλο της ως Γουίτσιτα στο *Zombieland: Διπλή Βολή* (2019), την συνέχεια της ταινίας του 2009 *Zombieland*, το οποίο έλαβε μέτριες κριτικές και συγκέντρωσε $125 εκατομμύρια παγκοσμίως. Ήταν η αφηγήτρια της σειράς ντοκιμαντέρ του Netflix *The Mind, Explained* (2019) και επανέλαβε τον ρόλο φωνής της Ιπ στο *Οι Κρουντς 2: Νέα Εποχή* (2020), την συνέχεια της ταινίας του 2013 *Οι Κρουντς*. Το 2021, η Στόουν υποδύθηκε την Κρουέλα Ντε Βιλ (ρόλος που έπαιξε πρώτη η [[Γκλεν Κλόουζ]] στις προηγούμενες live-action κινηματογραφικές μεταφορές) στην αστυνομική κωμωδία του Κρεγκ Γκιλέσπι, *Κρουέλα*, μία παραγωγή της Disney που βασίζεται στην ταινία κινουμένων σχεδίων του 1963, *Τα 101 Σκυλιά της Δαλματίας*. Πρωταγωνιστώντας μαζί με την [[Έμμα Τόμσον]], η Στόουν ήταν και εκτελεστική παραγωγός της ταινίας μαζί με την Κλόουζ. Η ταινία κυκλοφόρησε στους κινηματογράφους των ΗΠΑ και στο Disney+ Premier Access με θετικές κριτικές και συγκέντρωσε $233 εκατομμύρία έναντι προϋπολογισμού $100 εκατομμυρίων. Ο Τζάστιν Τσανγκ της εφημερίδας *Los Angeles Times* έγραψε ότι παρά τα ψεγάδια που είχε το σενάριο, η Στόουν ήταν "απόλυτα αφοσιωμένη και πιστή στην τελειότητα". Ο Τσανγκ συνέκρινε την ερμηνεία της σε αυτήν την ταινία με την ερμηνεία της στο *Η Ευνοούμενη*, προσθέτοντας ότι "τελειοποίησε κάθε λεπτομέρεια ως άλλη μία ταπεινή νεαρή γυναίκα που μετατρέπεται σε μία φιλόδοξη δολοπλόκα". Για το *Κρουέλα*, η Στόουν έλαβε ακόμα μία υποψηφιότητα για Χρυσή Σφαίρα.

Το 2020, η Στόουν και ο σύζυγος της, Ντέιβ ΜακΚάρι, ίδρυσαν την εταιρεία παραγωγής Fruit Tree. Το πρώτο του εγχείρημα ήταν η ανεξάρτητη ταινία *When You Finish Saving the World*, η οποία σήμανε το σκηνοθετικό ντεμπούτο του Τζέσι Άιζενμπεργκ σε ταινία μεγάλου μήκους. Η ταινία εκανε πρεμιέρα στο [[Φεστιβάλ Κινηματογράφου Σάντανς]] του 2022, και έλαβε μέτριες κριτικές. Η επόμενη κυκλοφορία της εταιρείας ήταν η κωμωδία *Problemista*, σε σκηνοθεσία του Χούλιο Τόρες. Έκανε πρεμιέρα στο φεστιβάλ South by Southwest του 2023 και ήταν αρχικά προγραμματισμένο να κυκλοφορήσει την ίδια χρονιά, αλλά καθυστέρησε λόγω της [[Απεργία SAG-AFTRA του 2023|απεργίας SAG-AFTRA του 2023]]. Η παραγωγή και των δύο ταινιών έγινε με συνεργασία με την [[A24]].



Συνεχίζοντας την συνεργασία της με τον Λάνθιμο, η Στόουν πρωταγωνίστησε στην ταινία μικρού μήκου *Βληχή* (2022) και στην ταινία μεγάλου μήκους *Poor Things* (2023). Η δεύτερη, μία φανταστική ταινία ενηλικίωσης, βασίστηκε στο μυθιστόρημα *Χαμένα κορμιά* του [[Άλασντερ Γκρέι]]. Η Στόουν ήταν επίσης παραγωγός της ταινίας, στην οποία πρωταγωνίστησε ως Μπέλα, μία νεαρή Βικτωριανή γυναίκα που επαναφέρεται στη ζωή μετά την αυτοκτονία της. Βρήκε την εμπειρία του να παίζει έναν χαρακτήρα απελευθερωμένο από τις κοινωνικές πιέσεις "εξαιρετικά απελευθερωτική",, ενώ εμφανίστηκε γυμνή και γύρισε αρκετές σκηνές σεξ για την ταινία. Ο Ντέιβιντ Ρούνεϊ του *The Hollywood Reporter* έγραψε ότι η Στόουν "πέφτει με τα μούτρα στον ρόλο δίνοντας μία θαρραλέα ερμηνεία  που χαράζει μία τεράστια πορεία όπου οι περισσότεροι ηθοποιοί θα μπορούσαν μόνο να ονειρευτούν", και επαίνεσε ιδιαίτερα την ικανότητα της να ερμηνεύσει σωματική κωμωδία. Η Στέφανι Ζάχαρεκ του *Time's* χαρακτήρισε την ερμηνεία της "υπέροχη, ζωντανή, εξερευνητική, σχεδόν τρελή μέσα στην τέλεια εκκεντρικότητα της". Στην συνέχεια, η Στόουν έγινε εκτελεστική παραγωγός και πρωταγωνίστρια της σατιρική κωμωδία του Showtime *The Curse*. Υποδύθηκε την Γουίτνεϊ, μία ινφλουένσερ που παρουσιάζει μία εκπομπή μαζί με τον σύζυγο της. Σχολιάζοντας τα επιτεύγματα της για εκείνη την χρονιά, η Κάριν Τζέιμς του BBC Culture αποφάνθηκε ότι "η Στόουν έχει προχωρήσει γρήγορα από την δημοσιότητα του Χόλιγουντ προκειμένου να δώσει σοβαρά καλλιτεχνικά διαπιστευτήρια". Έλαβε ακόμα δύο υποψηφιότητες για Χρυσή Σφαίρα Καλύτερης Ηθοποιού για τις ερμηνείες της στο *Poor Things* και το *The Curse*, κερδίζοντας για το πρώτο. Επίσης, για το *Poor Things*, κέρδισε το δεύτερο Όσκαρ και BAFTA της Α΄ Γυναικείου Ρόλου, αλλά και μία υποψηφιότητα για Καλύτερη Ταινία.

Το [[Φεστιβάλ Κινηματογράφου Σάντανς]] του 2024 σήμανε την κυκλοφορία δύο ταινιών σε παραγωγή της Στόουν για την Fruit Tree, την ταινία τρόμου *I Saw the TV Glow* και την δεύτερη σκηνοθετική απόπειρα του Αίζενμπεργκ, *Αληθινός Πόνος*. Η δεύτερη, μία δραματική κωμωδία σχετικά με δύο αταίριαστα ξαδέρφια, Αμερικάνοι εβραϊκής καταγωγής, έλαβε θετικές κριτικές και αρκετά βραβεία. Στην τέταρτη συνεργασία της με τον Λάνθιμο, η Στόουν έπαιξε τρεις χαρακτήρες στην σουρεαλιστική σπονδυλωτή ταινία *Ιστορίες καλοσύνης*, η οποία έκανε πρεμιέρα στο [[Φεστιβάλ Κινηματογράφου Καννών 2024]]. Ο Ρόμπερτ Ντάνιελς της ιστοσελίδας, Mashable, την θεώρησε ως την πιο αδύναμη από τις συνεργασίες τους και την χαρακτήρισε ως "λάθος επιλογή για τους ρόλους". 

Το 2025, η Στόουν εμφανίστηκε στο σύγχρονο γουέστερν του Άρι Άστερ *Eddington*, το οποίο έκανε πρεμιέρα στο [[Φεστιβάλ Κινηματογράφου Καννών 2025|Φεστιβάλ Κινηματογράφου Καννών]], και πρωταγωνίστησαν επίσης οι [[Χοακίν Φίνιξ]], [[Πέδρο Πασκάλ]] και [[Όστιν Μπάτλερ]]. Ο Μπεν Κρολ του περιδικού *The Wrap* ένιωσε ότι ενώ η Στόουν και ο Πασκάλ ήταν "αναμφίβολα έτοιμοι να ξεφύγουν", στους χαρακτήρες τους "δεν δίνονται πολλά να κάνουν πραγματικά - καθώς και οι δύο στήνονται ως λιγότερο ολοκληρωμένοι χαρακτήρες και περισσότερο ως εικόνες για ποθεί ή να ανταγωίζεται (ο χαρακτήρα του Φίνιξ)." Η Στόουν επανενώθηκε με τον Λάνθιμο στην ταινία *Βουγονία*, ένα ριμέικ της Νοτιοκορεάτικης ταινίας *Save the Green Planet!*. Για τον ρόλο της στην ταινία, ξύρισε το κεφάλι της και φορούσε περούκες στις δημόσιες εμφανίσεις της, τους μήνες που ακολούθησαν, θέλοντας να το κρατήσει ως έκπληξη για το κοινό. Η ταινία κυκλοφόρησε στις 24 Οκτωβρίου 2025 και έλαβε γενικά θετικές κριτικές. Έλαβε υποψηφιότητες για [[Βραβεία Σωματείου Ηθοποιών|Βραβείο Ηθοποιών]], [[Βραβείο BAFTA Α΄ Γυναικείου Ρόλου|Βραβείο BAFTA]], [[Βραβεία Broadcast Film Critics Association|Βραβείο Critics' Choice]], [[Χρυσές Σφαίρες|Χρυσή Σφαίρα]] και δύο [[Όσκαρ]] ([[Όσκαρ Καλύτερης Ταινίας|Καλύτερης Ταινίας]] και [[Όσκαρ Α΄ Γυναικείου Ρόλου|Α΄ Γυναικείου Ρόλου]]). Έγινε το δεύτερο νεότερο άτομο, και η νεότερη γυναίκα, στην ιστορία των Όσκαρ που έλαβε επτά υποψηφιότητες.

Η επόμενη ταινία που θα πρωταγωνιστήσει θα είναι η ρομαντική κωμωδία, με συμπρωταγωνιστή τον [[Κρις Πάιν]]. Την ταινία θα σκηνοθετήσει ο σύζυγος της Στόουν. Ντέιβ ΜακΚέρι.

==Υποδοχή και στυλ υποκριτικής==

Σχολιάζοντας την ερμηνεία της στο *Οι Υπηρέτριες*, ο Κερκ Χάνικατ του *The Hollywood Reporter* την χαρακτήρισε ως "μία από τις καλύτερες νεαρές ηθοποιούς μας". Ο Ντάνιελ Ντ'Αντάριο του *Time's* δήλωσε το 2015 ότι η Στόουν "φαίνεται να έχει αρκετά περιορισμένες επιλογές" και επιλέγοντας ρόλους σε ανεξάρτητες ταινίες από "λιγότερο αναγνωρισμένους σκηνοθέτες θα αποτελούσε ουσιαστικό ρίσκο". Αναλύοντας την περσόνα της στην οθόνη, η Τζέσικα Κινγκ του *IndieWire* έγραψε ότι η Στόουν "συνήθως παίζει το προσιτό, προσγειωμένο κορίτσι της διπλανής πόρτας και ότι από κοντά διαθέτει πολλά από αυτά τα χαρακτηριστικά, μαζί με την απόλυτη άρνηση να πάρει τον ευατό της πολύ στα σοβαρά." Η βιογράφος Κάρεν Χόλινγκερ έγραψε ότι στην αρχή της καριέρα της, η Στόουν συχνά χαρακτηριζόταν ως μία "σταρ ενζενί", έναν αντιληπτό περιορισμό από τον οποίο ξέφυγε παρά το γεγονός ότι δεν ήταν μία κλασσικά εκπαιδευμένη ηθοποιός, καθώς "δημιούργησε μια λαμπρή καριέρα βασισμένη σε ερμηνευτικές δεξιότητες, προσεκτική επιλογή ρόλων και ξεχωριστή προσωπικότητα". Το 2024, σε μία ανάλυσης του εύρους της καριέρας της Στόουν, το *IndieWire* υπέδειξε ότι από τους ρόλους που την έκαναν γνωστή μέχρι τις αναγνωρισμένες ερμηνείες σε ανεξάρτητες ταινίες, η Στόουν τοποθετείται ως μια πιθανή νέα σταρ του κινηματογράφου στο εξελισσόμενο τοπίο του Χόλιγουντ.

Το 2008, η Στόουν βρέθηκε στην κορυφή της λίστας του περιοδικού *Saturday Night Magazine* των Κορυφαίων 20 Ανερχόμενων Αστέρων κάτω των 30 και συμπεριλήφθηκε σε μία ανάλογη λίστα του Moviefone. To LoveFilm την τοποθέτησε στην λίστα που έκανε το 2010 για τις Κορυφαίες 20 Ηθοποιούς κάτω των 30, και η ερμηνεία της στο *Εύκολη...κατά λάθος* συμπεριλήφθηκε στην λίστα του *Time* Κορυφαία 10 για τα Πάντα του 2010. Εμφανίστηκε στην λίστα του Celebrity 100 το 2013, μία συλλογή των 100 πιο ισχυρών ανθρώπων στον κόσμο, όπως επιλέγεται κάθε χρόνο από το *Forbes*. Το περιοδικό ανέφερε ότι έχει κερδίσει $16 εκατομμύρια από τον Ιούνιο του 2012 μέχρι τον Ιούνιο του 2013. Την ίδια χρονιά, κατέλαβε την πρώτη θέση στην λίστα του περιοδικού για τους 10 Κορυφαίους Ηθοποιούς με μεγαλύτερη αξία. Το 2015, το *Forbes* δημοσίευσε ότι είχε γίνει η πιο ακριβοπληρωμένη ηθοποιός με κέρφη $16.5 εκατομμύρια. Το περιοδικό την ανακύρηξε ως την πιο ακριβοπληρωμένη ηθοποιό δύο χρόνια αργότερα με ετήσια κέρδη $26 εκατομμύρια. To 2017, συμπεριλήφθηκε στην ετήσια λίστα του *Time's* των 100 ανθρώπων με την μεγαλύτερη επιρροή στον κόσμο.

Η Στόουν έχει χαρακτηριστεί ως είδωλο του στυλ, με τα μαλλιά, τα μάτια και την βραχνή φωνή της να αποτελούν χαρακτηριστικά που είναι σήματα κατατεθέν της. Το περιοδικό *Vogue* έδωσε εύσημα στην ηθοποιό για την "εκλεπτυσμένη και άψογα συνδυασμένη εικόνα" της, γράφοντας ότι "το χάρισμα της, τόσο εντός όσο και εκτός σκηνής, έχει μαγέψει πολλούς" και για την υϊοθέτηση της "Λάμψης του Παλιού Χόλιγουντ". Η Μπι Σαπίρο Bee των *The New York Times* αποκάλεσε την Στόουν μία "συμπαθητική ... ζωηρή, ταλαντούχα, αυτοσαρκαστική και ελαφρώς αστεία" ηθοποιό που διαφέρει στις στιλιστικές της επιλογές. To 2009 συμπεριλήφθηκε στην λίστα του περιοδικού *FHM* με τις 100 πιο Σέξι Γυναίκες στον Κόσμο και στην λίστα Hot 100 του περιοδικού *Maxim* the latter also placed her on the list on three other occasions2010, 2011, and 2014.
Το 2011, συμπεριλήφθηκε στην λίστα "What is Sexy?" του [[Victoria's Secret]] ως η πιο Σέξι Ηθοποιός. Την ίδια χρονιά αναφέρθηλε και σε άλλες λίστες των μέσων, ανάμεσα του και η λίστα του περιδικού *People* με τις 100 πιο Όμορφες Γυναίκες, στη λίστα 100 πιο Σέξι Γυναίκες στον Κόσμο, τόσο στο *FHM* όσο και στο *FHM Australia* και στη λίστα 100 πιο Καυτές Γυναίκες του *Men's Health*. Έλαβε την έκτη θέση στην λίστα του *Empire* για τις 100 πιο Σέξι Κινηματογραφικές Σταρ του 2013. Η Στόουν ονομάστηκε ως η πιο καλοντυμένη γυναίκα για το 2012 από την *Vogue* και συμπεριλήφθηκε στα παρόμοιες λίστες από το *Glamour* το 2013 και το 2015, και από το *People* το 2014.

==Προσωπική ζωή==

Η Στόουν μετακόμισε από τον Λος Άντζελες στο Γκρίνουιτς Βίλατζ στη [[Νέα Υόρκη (πολιτεία)|Νέα Υόρκη]] το 2009. Το 2006, επέστρεψε στο Λος Άντζελες. Παρά την έντονη επιμονή των μέσων μαζική ενημέρωσης, αρνείται να συζητάει δημόσια για την προσωπική της ζωή. Επικεντρωμένη στο να ζει μία φυσιολογική ζωή, η Στόουν έχει δηλώσει ότι δεν της αρέσει να μαζεύονται παπαράτσι έξω από το σπίτι της. Έχει εκφράσει την αγάπη της για το επάγγελμα της, έχοντας αναφέρει την [[Ντάιαν Κίτον]] ως υποκριτική επιρροή, χαρακτηρίζοντας την ως "μία από τις πιο ολοκληρωμένες ηθοποιούς όλων των εποχών". Η Στόουν έχει στενή σχέση με την οικογένεια της. Έχει δηλώσει, "Είμαι ευλογημένη με μία υπέροχη οικογένεια και υπέροχους ανθρώπους γύρω μου που θα ήταν διατεθειμένοι να με κλωτσήσουν στο καλάμι αν έστω για μια στιγμή χαθώ στα σύννεφα. Είμαι πολύ τυχερή υπό αυτήν την έννοια."

Η Στόουν είχε σχέση με τον συμπρωταγωνιστή της στο *Κατά φαντασίαν Ήρωας*, [[Κίραν Κάλκιν]] για δύο χρόνια. Το 2011, ξεκίνησε σχέση με τον συμπρωταγωνιστή της στο *The Amazing Spider-Man* [[Άντριου Γκάρφιλντ]] για τέσσερα χρόνια. Η σχέση τους άρχισε να συζητιέται στα μίντια με διάφορες υποθέσεις, ωστόσο το ζευγάρι αρνήθηκε να μιλήσει δημόσια για το θέμα, παρόλο που έκαναν αρκετές δημόσιες εμφανίσεις μαζί. Το 2014, σε ένα περιστατικό στην Νέα Υόρκη, η Στόουν και ο Γκάρφιλντ ενθάρρυναν τους παπαράτσι να επισκεφθούν ιστοσελίδες που εξαπλώνουν την ευαισθητοποίηση για θέματα όπως ο [[αυτισμός]]. To 2015, έγινε γνωστό ότι χώρισαν.

Η Στόουν γνώρισε τον υπεύθυνο ενοτήτων του *Saturday Night Live*, Ντέιβ ΜακΚάρι στις 3 Δεκεμβρίου 2016, όταν ανέλαβε χρέη οικοδέσποινας της εκπομπής. Ξεκίνησαν την σχέση τους την επόμενη χρονιά. Στις 4 Δεκεμβρίου 2019, ανακοίνωσαν τον αρραβώνα τους. Παντρεύτηκαν σε μία ιδιωτική τελετή τον Σεπτέμβριο του 2020. Τον Μάρτιο του 2021, η Στόουν γέννησε την κόρη τους, η οποία πήρε το όνομα Λουίζ Τζιν. Από το 2021, η οικογένεια ζει στο [[Όστιν (Τέξας)|Όστιν του Τέξας]]. Το 2022, η Στόουν πούλησε το σπίτι της στο [[Μαλιμπού (Καλιφόρνια)|Μαλιμπού της Καλιφόρνια]] για $4.425 εκατομμύρια, και το 2024 πούλησε το σπίτι της στο [[Λος Άντζελες]] για $4 εκατομμύρια.

Η Στόουν έχει δηλώσει ότι πάσχει από [[άσθμα]], κάτι που ανακάλυψε όταν είχει δυσκολία να αναπνεύσει στα γυρίσματα του *Εύκολη...κατά λάθος''. Η μητέρα της είχε διαγνωστεί με τριπλά αρνητικό καρκίνο του μαστού και θεραπεύτηκε το 2008. Η Στόουν και η μητέρα της το γιόρτασαν κάνοντας τατουάζ από πόδια πουλιών, σχεδιασμένα από τον Πολ ΜακΚάρτνεϊ, ως μία αναφορά στο τραγούδι των Beatles, "Blackbird", το οποίο η ίδια και η μητέρα της αγαπούν. Η Στόουν είναι υποστηρίκτρια του μη κερδοσκοπικού οργανισμού Planned Parenthood και εμφανίστηκε στην τελετή των Όσκαρ 2017 φορώντας μία κονκάρδα του οργανισμού στο φόρεμα της.

## Φιλμογραφία

## Σημειώσεις

## Παραπομπές


## Εξωτερικοί σύνδεσμοι

* Internet Movie Database

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Νικήτριες Κυπέλλου Βόλπι Καλύτερης Ηθοποιού
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί αγγλικής καταγωγής
Κατηγορία:Αμερικανοί γερμανικής καταγωγής
Κατηγορία:Αμερικανοί ιρλανδικής καταγωγής
Κατηγορία:Αμερικανοί σκωτσέζικης καταγωγής